b'\n_START_ARTICLE_\nTokyo Ghoul\n_START_SECTION_\nPostavitev\n_START_PARAGRAPH_\nTokyo Ghoul je postavljen v alternativno stvarnost Tokijske metropole, kjer ghuli, posamezniki, ki lahko pre\xc5\xbeivijo le z\xc2\xa0u\xc5\xbeivanjem \xc4\x8dlove\xc5\xa1kega mesa, v tajnosti \xc5\xbeivijo med normalnimi ljudmi, skrivajo\xc4\x8d svojo pravo naravo, da bi se izognili preganjanju japonske oblasti. Poleg izbolj\xc5\xa1anih hitrosti, \xc4\x8dutov in regenerativnih sposobnosti je obi\xc4\x8dajen ghul precejkrat mo\xc4\x8dnej\xc5\xa1i od normalnega \xc4\x8dloveka, ima ko\xc5\xbeo, odporno na vbod obi\xc4\x8dajnega hladnega oro\xc5\xbeja, in ima vsaj en poseben plenilski organ, imenovan "kagune", ki se lahko izrazi in uporabi kot oro\xc5\xbeje v boju. Druga zna\xc4\x8dilna lastnost ghulov je, da kadar so vznemirjeni ali la\xc4\x8dni, belo\xc4\x8dnica obeh njihovih o\xc4\x8des postane \xc4\x8drna, \xc5\xa1arenica pa rde\xc4\x8da. Ta mutacija je znana kot "kakugan." V primeru polghula se le eno oko spremeni. Pol-ghul se lahko rodi bodisi kot otrok ghula in \xc4\x8dloveka bodisi je umetno ustvarjen s presaditvijo organov ghula v \xc4\x8dloveka. V obeh primerih je polghul ponavadi veliko mo\xc4\x8dnej\xc5\xa1i kot \xc4\x8distokrvni ghul. Obstajajo tudi primeri polljudi, hibridov ghulov in ljudi, ki se lahko hranijo kot normalni ljudje in nimajo kaguneja, imajo pa izbolj\xc5\xa1ane sposobnosti, toda skraj\xc5\xa1ano pri\xc4\x8dakovano \xc5\xbeivljenjsko dobo. Za izkoreninjenje ghulov so bile\xc2\xa0ustvarjene \xc5\xa1tevilne organizacije, financirane s strani japonske vlade.\n_START_SECTION_\nZgodba\n_START_PARAGRAPH_\n\xc5\xa0tudent Ken Kaneki komaj pre\xc5\xbeivi smrtonosno sre\xc4\x8danje z Rize Kamishiro, dekletom, ki ga je povabil na zmenek in ki se mu razkrije kot ghul. V kriti\xc4\x8dnem stanju je pripeljan v bolni\xc5\xa1nico. Po okrevanju Kaneki ugotovi, da je prestal operacijo, ki ga je spremenila v polghula. To je bilo dose\xc5\xbeeno s tem, ko so nekatere Rizejine organe transplantirali v njegovo telo, zato mora zdaj kot navadni ghuli\xc2\xa0u\xc5\xbeivati \xc4\x8dlove\xc5\xa1ko meso, da bi pre\xc5\xbeivel. Ghuli, ki upravljajo kavarno "Anteiku", ga sprejmejo medse in ga nau\xc4\x8dijo, kako \xc5\xbeiveti kot polghul. Nekaj njegovih vsakdanje bitih bitk vklju\xc4\x8duje integracijo v ghulovsko dru\xc5\xbebo, kot tudi tajenje svoje polghulovske identitete pred svojimi \xc4\x8dlove\xc5\xa1kimi prijatelji._NEWLINE_Prednadaljevanje serije Tokyo Ghoul [Jack] obravnava mladostnika Kish\xc5\x8dja Arimaja in Taishija Furaja, lika glavne serije, ki se spoznata, ko se pove\xc5\xbeeta, da bi raziskala smrt Taishijevega prijatelja, ki ga je ubil ghul. Taishi se pridru\xc5\xbei Arimaju in se v\xc4\x8dlani v CCG (Comission of Counter Ghoul - Protighulna komisija)._NEWLINE_Nadaljevanje serije Tokyo Ghoul:re\xc2\xa0prikazuje amnesti\xc4\x8dnega Kanekija v njegovi novi identiteti kot Haise Sasaki (kot posledica grozne mo\xc5\xbeganske po\xc5\xa1kodbe, ki mu jo je prizadejal Kish\xc5\x8d Arima). Je vodja posebne ekipe CCG raziskovalcev, imenovane "Quinx Squad", ki so prestali podobno proceduro, kot jo je on, tj. da so pridobili posebne ghulovske sposobnosti, da bi se bojevali proti ghulom, hkrati pa \xc5\xa1e naprej \xc5\xbeiveli kot normalni ljudje.'